У квалификацијама за Европско првенство 2016. у Француској, није био у стартној постави само на једној утакмици, у поразу 2:1 од Исланда, када је ушао у игру у 84. минуту. Први гол за репрезентацију постигао је 6. септембра 2015, у побједи од 2:1 на гостовању против Летоније, чиме је Чешка обезбиједила пласман на првенство. У квалификацијама, одиграо је укупно 794 минута и постигао један гол. Селектор репрезентације — Павел Врба, сврстао га је у састав тима за првенство 2016. Био је стартер на све три утакмице групне фазе, а Чешка је у првом колу изгубила 1:0 од Шпаније, док је у другом колу ремизирала 2:2 против Хрватске. У трећем колу, изгубила је 2:0 од Турске и првенство је завршила на последњем, четвртом мјесту у групи.